ნორმან მეილერი

ნორმან კინგსლი მეილერი (, დ. 31 იანვარი, 1923 — გ. 10 ნოემბერი,  2007) — ამერიკელი მწერალი, ჟურნალისტი, დრამატურგი, სცენარისტი, კინორეჟისორი.

 ბიოგრაფია 
დაიბადა ლონგ-ბრანჩში (ნიუ-ჯერსი), ებრაულ ოჯახში. მამა — ბუღალტერი ისააკ ბარნეტ მეილერი, დაბადებული სამხრეთ აფრიკაში; დედა მედდა და დიასახლისი ფანია შნაიდერი. ჰყავდა უმცროსი დები — ბარბარა და ნორმა.

გაიზარდა ნიუ-იორკში, სწავლობდა ბრუკლინის ბედფორდ-სტიუივესანტის რაიონის სკოლაში. 1939 წელს ჩაირიცხა ჰარვარდში, სადაც შეისწავლა აერონავტიკა, უნივერსიტეტი 1943 წელს დაამთავრა. სტუდენტობის წლებში იგი დაინტერესდა ლიტერატურით — პირველი მოთხრობა მან დაწერა და გამოაქვეყნა 18 წლის ასაკში, 1941 წელს მიიღო პრემია უნივერსიტეტის ჟურნალისგან. 

იბრძოდა ფილიპინებში. ლიტერატურის გარდა, ჟურნალისტიკით იყო დაკავებული (ის არის „ახალი ჟურნალისტიკის“ სკოლის ერთ-ერთი დამაარსებელი), დაწერა რამდენიმე კინოსცენარი, თავად გადაიღო რამდენიმე ფილმი, ზოგიერთში მონაწილეობა მიიღო როგორც მსახიობმა.

1960 წელს, სიმვთვრალისას, მან ჯიბის დანით სერიოზულად დაჭრა საკუთარი ცოლი (რიგით მეორე), რის შემდეგაც ორი კვირის განმავლობაში მოათავსეს გიჟთა თავშესაფარში. მოგვიანებით მან ამ ეპიზოდს ლექსი მიუძღვნა სახელწოდებით „წვიმიანი საღამო ცოლთან ერთად“, რომელშიც ნათქვამი იყო: „სანამ დანას ფუშავ, სიყვარული ცოცხალია“.Life Story: Norman Mailer  // «Marie Claire», May 21, 2008. 

დაჯილდოებულია ამერიკის ხელოვნებათა და მეცნიერებათა აკადემიის ემერსონ-თოროს მედლით (1989).

 ლიტერატურული შემოქმედება 
მეილერი ყველაზე ცნობილია მისი რომანით „შიშველი და მკვდარი“ (1948) მეორე მსოფლიო ომის შესახებ.

გარდა ამისა მის კალამს ეკუთვნის შემდეგი რომანები: The Deer Park (1955), An American Dream (1965), Why Are We in Vietnam? (1967), Tough guys don't dance, 1984), The Gospel According to the Son (1997), The Castle in the Forest (2007), Ancient Evenings (1983) ძველი ეგვიპტის შესახებ, ესსე „თეთრი ნეგრო“ (1956), The Executioner's Song (1979) — დამნაშავე გარი გილმორის ბიოგრაფიის საფუძველზე, წიგნმა მიიღო პულიცერის პრემია, ასევე  დაწერილი აქვს Harlot's ghost (1991) და სხვა.

ფართო გამოხმაურება ჰპოვეს მეილერის დოკუმენტურმა რეპორტაჟებმა ვაშინგტონში „ღამის არმიის“ მშვიდობიანი მსვლელობების შესახებ (The Armies of the Night, 1968, პულიცერის პრემია მიიღო). ასევე ცნობილია „მაიამი და ჩიკაგოს ალყა“ (Miami and the Siege of Chicago: An Informal History of the Republican and Democratic Conventions of 1968, 1968) დემოკრატიული და რესპუბლიკური პარტიების ნაციონალურ კონვენტებზე, „ცეცხლი მთვარეზე“ (Of a Fire on the Moon, 1969) მთვარეზე ადამიანის ფეხის დადგმის შესახებ. ის ავტორია მერილინ მონროს (Marilyn: A Biography, 1973), პიკასოს (Portrait of Picasso as a Young Man: An Interpretive Biography, 1995), ლი ჰარვი ოსვალდის (Oswald's Tale: An American Mystery, 1996) ბიოგრაფიების. 

 მუშაობა კინოში 
1968 წელს მეილერმა გადაიღო ფილმები Wild 90 და „კანონის გარეთ“. 1970 წელს გადაიღო სატირული ფილმი საპრეზიდენტო არჩევნების შესახებ „მეიდსტოუნი“, სადაც მან ითამაშა ერთ-ერთი მთავარი როლი. 1987 წელს გამოვიდა ფილმი Tough Guys Don't Dance მისი ამავე სახელწოდების რომანის მიხედვით. გარდა ამისა, მან ითამაშა კენეტ ანჟერთან, ჯონას მექასთან, მილოშ ფორმანთან Ragtime, 1981, ჟან-ლუკ გოდართან („მეფე ლირი“, 1987) და სხვებთან.

 ბიბლიოგრაფია 

 მოთხრობები 

 The Naked and the Dead. New York: Rinehart, 1948.
 Barbary Shore. New York: Rinehart, 1951.
 The Deer Park. New York: Putnam's, 1955.
 An American Dream. New York: Dial, 1965.
 Why Are We in Vietnam? New York: Putnam, 1967.
 A Transit to Narcissus. New York: Howard Fertig, 1978.
 The Executioner's Song Boston: Little, Brown and Company, 1979.
 Of Women and Their Elegance. New York, Simon and Schuster, 1980.
 Ancient Evenings. Boston: Little, Brown, 1983.
 Tough Guys Don't Dance. New York: Random House, 1984.
 Harlot's Ghost. New York: Random House, 1991.
 The Gospel According to the Son. New York: Random House, 1997.
 The Castle in the Forest. New York: Random House, 2007.

 ბიოგრაფიები 

 Marilyn: A Biography. New York: Grosset & Dunlap, 1973.
 Portrait of Picasso as a Young Man: An Interpretive Biography. Atlantic Monthly Press, 1995.
 Oswald's Tale: An American Mystery. New York: Random House, 1996.

 ლიტერატურა 

 სქოლიო 

კატეგორია:ამერიკელი მამაკაცი ჟურნალისტები
კატეგორია:XX საუკუნის ამერიკელი ჟურნალისტები
კატეგორია:ამერიკელი მამაკაცი სცენარისტები
კატეგორია:პოსტმოდერნისტი მწერლები
კატეგორია:ებრაელი მწერლები
კატეგორია:ამერიკელი მამაკაცი რომანისტები
კატეგორია:XX საუკუნის ამერიკელი რომანისტები
კატეგორია:XXI საუკუნის ამერიკელი რომანისტები
კატეგორია:ამერიკის ხელოვნებისა და ლიტერატურის აკადემიის წევრები
კატეგორია:ხელოვნებისა და მეცნიერების ამერიკული აკადემიის წევრები
კატეგორია:ჰარვარდის უნივერსიტეტის კურსდამთავრებულები
კატეგორია:პარიზის უნივერსიტეტის კურსდამთავრებულები
კატეგორია:ამერიკელი მამაკაცი ესეისტები
კატეგორია:ამერიკელი ანარქისტები
კატეგორია:XX საუკუნის ამერიკელი ესეისტები
კატეგორია:XXI საუკუნის ამერიკელი ესეისტები
კატეგორია:XX საუკუნის ამერიკელი მამაკაცი მწერლები
კატეგორია:მწერლები ანბანის მიხედვით
კატეგორია:ნიუ-იორკში გარდაცვლილები